
RAPORT DE SPECIALITATE
Proiect de hotărâre privind aprobarea convenţiei de eşalonare la plată a sumei  38.985.951,994 lei reprezentând contravaloare pierderi tehnologice induse aferente anului 2018
Având în vedere Expunerea de motive nr.                            a Primarului Municipiului Timişoara şi Proiectul de hotărâre privind aprobarea convenţiei de eşalonare la plată a sumei  38.985.951,994 lei reprezentând contravaloare pierderi tehnologice induse aferente anului 2018
Facem următoarele precizări:
Prin adresa nr. 24196/07.11.2019 înregistrată la Primăria Municipiului Timişoara cu nr. SC2019-28412 din 07.11.2019, Compania Locală de Termoficare COLTERM S.A. solicită promovarea unui proiect de hotărâre în Consiliul Local al Municipiului Timişoara pentru aprobarea convenţiei de eşalonare la plată a sumei  38.985.951,994 lei reprezentând contravaloare pierderi tehnologice induse aferente anului 2018.
Pierderile induse tehnologic aferente anului 2018 înregistrate de CLT Colterm SA au fost aprobate de Consiliul Local Timişoara prin HCL nr. 492/02.10.2019, în valoare de 38.985.951,994 lei.
Pentru a asigura funcţionarea, respectiv livrarea de energie termică în cele mai bune condiţii, pe perioada sezonului de iarnă 2019-2020 conducerea Companiei Locale de Termoficare COLTERM S.A.  trebuie să urmărească şi să păstreze relaţiile de bună colaborare cu principalii furnizori. Acest lucru se poate realiza doar în situaţia în care aceştia au asigurate plăţile aferente livrărilor efectuate şi a serviciilor prestate pentru obţinerea producţiei de energie termică necesară în sezonul de iarnă 2019-2020.
Pentru a nu ajunge în situaţia de a nu achita la timp furnizorii, cât şi pentru a preîntâmpina dificultăţile în plata obligaţiilor către bugetul de stat şi bugetul local, generată de lipsa de lichidităţi ca urmare a neîncasării creanţelor certe, se consideră necesară încheierea unei convenţii de eşalonare a sumei aferente pierderilor induse tehnologic aferente anului 2018:

Grafic eşalonare
	Nr. crt.
	Anul
	Luna
	Suma

	1
	2020
	Noiembrie
	3.544.177,454 lei

	2
	2020
	Decembrie
	3.544.177,454 lei

	3
	2021
	Ianuarie
	3.544.177,454 lei

	4
	2021
	Februarie
	3.544.177,454 lei

	5
	2021
	Martie
	3.544.177,454 lei

	6
	2021
	Aprilie
	3.544.177,454 lei

	7
	2021
	Mai
	3.544.177,454 lei

	8
	2021
	Iunie
	3.544.177,454 lei

	9
	2021
	Iulie
	3.544.177,454 lei

	10
	2021
	August
	3.544.177,454 lei

	11
	2021
	Septembrie
	3.544.177,454 lei

	TOTAL
	38.985.951,994 lei


Întărind cele menţionate anterior, datoriile neachitate generează costuri suplimentare cu penalităţile de întârziere calculate atât de către furnizori, cât şi de către autorităţi şi care afectează atât rezultatul economico-financiar al companiei, cât şi indicatorii de performanţă prin imposibilitatea recuperării acestora prin tarif.
 Încasarea sumelor de bani aferente pierderilor induse va creşte capacitatea de plată a datoriilor restante care va avea multiple efecte:
1. Creşterea gradului de lichiditate prin faptul că va creşte nivelul disponibilităţilor băneşti necesari achitării datoriilor pe termen scurt;
2. Scăderea gradului de îndatorare global în urma achitării datoriilor restante;
3. Creşterea încrederii partenerilor referitoare la colaborările cu CLT Colterm SA prin capacitatea de onorare a obligaţiilor;
4. Îmbunătăţirea indicatorilor economico-financiari şi creşterea posibilităţilor de finanţare prin împrumuturi de la instituţii bancare şi financiare pe termen mediu şi lung.

			Având în vedere cele expuse în prezentul raport, apreciem că proiectul de hotărâre privind aprobarea convenţiei de eşalonare la plată a sumei  38.985.951,994 lei reprezentând contravaloarea pierderi tehnologice induse aferente anului 2018 îndeplineşte condiţiile pentru a fi supus dezbaterii şi aprobării plenului consiliului local.

